това нормалната стойност бе определена като среднопретеглената цена за продажби на вътрешния пазар на оказалия съдействие аржентински производител по отношение на несвързани купувачи.
 (25)
 На първо място бе определено дали общият обем на продажбите на вътрешния пазар на сходния продукт на независими купувачи е представителен съгласно член 2, параграф 2 от основния регламент, т.е. дали те възлизат на 5 или повече процента от общия обем на продажбите на разглеждания продукт, изнесен за Съюза. Продажбите на вътрешния пазар, осъществени от оказалия съдействие производител в Аржентина, бяха счетени за достатъчно представителни по време на РПП.
 (26)
 След това Комисията провери дали продажбите на вътрешния пазар на сходния продукт могат да се считат за извършени при обичайни търговски условия по смисъла на член 2, параграф 4 от основния регламент. За целта за сходния продукт, продаван на аржентинския пазар, бе определен делът на рентабилните продажби, осъществени на вътрешния пазар, на независими купувачи по време на РПП. Тъй като всички продажби на сходния продукт по време на РПП са били рентабилни, нормалната стойност бе определена въз основа на среднопретеглената стойност на всички продажби на вътрешния пазар.
 3.2. Експортна цена
 (27)
 Тъй като нито един от китайските износители за Съюза не оказа съдействие на разследването, експортните цени бяха определени въз основа на наличните факти. За най-подходяща основа бе счетена информацията, предоставена от оказалия съдействие вносител, и данните от Евростат във връзка с вноса в Съюза на разглеждания продукт. Въпреки че по-голямата част от този внос е била осъществена при режим на активно усъвършенстване („РАУ“) (китайският фурфуралдехид се преработва във фурфурилов спирт за износ), нищо не даваше основание да се смята, че той не е представлявал разумна основа за определяне на експортните цени.
 3.3. Сравнение
 (28)
 За да може да се направи обективно сравнение между нормалната стойност и експортната цена и в съответствие с член 2, параграф 10 от основния регламент, бяха отчетени, под формата на корекции, някои разлики в областта на транспорта и застраховането, които засягаха цените и съпоставимостта на цените.
 3.4. Дъмпингов марж
 (29)
 В съответствие с член 2, параграф 11 от основния регламент дъмпинговият марж бе установен въз основата на сравнение между среднопретеглената нормална стойност и среднопретеглената стойност на експортните цени на едно и също равнище на търговия. Сравнението показа, че е налице значителен дъмпинг.
 4. Развитие на вноса, в случай че мерките бъдат отменени
 (30)
 В допълнение към анализа за съществуване на дъмпинг по време на РПП бе проучена и вероятността дъмпингът да продължи, в случай че мерките бъдат отменени. Тъй като нито един производител износител от КНР не оказа съдействие на настоящото разследване, изложените по-долу заключения се основават на наличните факти в съответствие с член 18 от основния регламент, а именно — информацията, предоставена от оказалия съдействие вносител, данните от Евростат, официалната статистика за износа на КНР и искането за преразглеждане.
 (31)
 В това отношение бяха анализирани следните елементи: развитието на вноса в Съюза от КНР при РАУ, развитието на износа от Китай за трети държави и свободният капацитет на китайските производители.
 4.1. Развитие на вноса от КНР
 (32)
 Според официалната статистика